Zhantas/Cleaned-Kyrgyz_Wikipedia huggingface dataset:
Султан Раев

Султан Раев - жазуучу, драматург. Кыргыз Республикасынын Токтогул атындагы мамлекеттик сыйлыгынын лауреаты. ТҮРКСОЙдун башкы катчысы.

Султан Раев Кара-суу районунун Жоош айылында 1958-жылы 13-июлда туулган.

1984-жылы Кыргыз мамлекеттик университетинин журналистика факультетин, 1994-жылы АКШнын Канзас университетинин журналистика жана коомдук коммуникация факультетинин стажировкасын бүтүргөн.

Республикалык «Кыргызстан маданияты», «Ленинчил Жаш», «Жаштык жарчысы» гезиттеринде кабарчы, бөлүм башчы, башкы редактордун орунбасары, 1991-жылдан «Кыргыз руху» коомдук саясий жана маданий гезитинде башкы редактор жана уюштуруучу болуп эмгектенген.

2006-2010 жж. Кыргыз Республикасынын Маданият жана маалымат министри.

1990-жылы «Күн кармаган бала» аттуу повесть жана аңгемелер жыйнагы жарык көрүп, Кыргызстан Ленин комсомолу сыйлыгынын лауреаты наамына татыган. Ушул эле китеп 1993-жылы кытай тилинде «Бала тууралуу баллада» деген ат менен Пекиндин «Улут адабияты» басмасынан жарык көргөн.

«Аял», «Аптанын бешинчи күнү» телесценарийлеринин негизинде телефильмдер тартылган.

Ал 1993-жылы «О, кыздар!» аттуу пьесасы үчүн Т.Абдумомунов атындагы сыйлыктын туңгуч лауреаты болгон. «Күн кармаган бала» (1990-жылы) пьесасы М.Рыскулов атындагы Нарын драма театрында коюлуп, өлкөбүздө өткөн «Нооруз» театр фестивалынын Баш байгесин жеңип алган, бул спектакль мурдагы союздук республикалардын бир нече жерлеринде коюлду.

«Таймам» пьесасынын негизинде коюлган спектакль Уфа шаарында өткөн Ш Эл аралык театр фестивалында биринчи орунду, Карши шаарында өткөн Эл аралык театр фестивалынын дипломун, «Нооруз» театр фестивалынын Гран-Присин, Германияда өткөн Эл аралык театр фестивалынын дипломун жеңип алган.

С.Раев режиссер катары «Кашар» пьесасын Нарын драма театрында, «Исхак Раззаков», «О, кыздар!» пьесасын Ош драма театрында, «Ханышанын көз жашы» пьесасын Туңгуч драма театрында койгон.

Султан Раев адабият жана искусство тармагындагы Токтогул сыйлыгын ыйгаруу комиссиясынын мүчөсү. 

 Жарык көргөн китептери 
Чаң жол: Аңгемелер. Ф.: Мектеп, 1987. 40 б.
Күн кармаган бала: Повесть жана аңгемелер. Ф.: Адабият, 1990. 152 б.
Жанжаза (роман) 2013
Топон (роман) 2018

 Булактар 
Категория:Кыргыз адабияты
Категория:Адабият
Категория:Кыргыз жазуучулары
Категория:Кыргыз Республикасынын жазуучулары
Категория:Драматургдар
Категория:Инсандар
Категория:Кыргыз театры
Категория:Кыргыз драматургиясы
Рахматуллин Калим Ахмедович

РАХМАТУЛЛИН КАЛИМ АХМЕДОВИЧ (1903–1946)

Адабиятчы, сынчы Калим Ахмедович Рахматуллин 1903-жылы Пишпек уездиндеги Токмок шаарында туулган. 
1919-жылы Токмок шаарындагы большевиктер партиясына мүчө болуп өтөт. 
1920-жылдардан тартып Крайлык, Кыргызстан Жаштар союзунун облустук комитетинде, Токмок жана Нарын шаарларында партиялык органдарда жооптуу кызмат аткарат.
К.Рахматуллин 1923–1925-жж. САГУда окуган. 1925-1927-жж. ВКП(б) БКнын Орто Азия бюросунун басма сөз бөлүмүндө иштеп, 1931-жылы САГУнун экономикалык факультетин бүтүргөн соң, 1935-жылга чейин «Кызыл Кыргызстан» гезитинин редактору, «Кыргызмамбастын» директору, пединституттун мугалими жана кафедра башчысы, СССР Илимдер Академиясынын Кыргызстандагы филиалынын тил, адабият жана тарых институтунун ага илимий кызматкери болуп иштеген.
Калим Рахматуллин марксизм-ленинизм классиктерин кыргыз тилине биринчи которгон котормочулардан болгон.К.Рахматуллиндин советтик кыргыз адабиятынын жаралышы жана өсүшү, «Манас» эпосу жөнүндө макалалары көп. Кыргыз адабиятынын биринчи очеркинин авторлорунун бири, «Манас” эпосунун варианттарын салыштырып чыгуу, изилдөө ишинде эмгектенген. 
К.Рахматуллин адабиятка сиңирген эмгеги үчүн «Эмгек Кызыл Туу» ордени менен сыйланган.

Жарык көргөн китептери
Кыргыз тилинде: 
Айыл-кыштакта иштөө тууралуу. - Ф.: Кыргызмамбас, 1928. - 48 б.
Айыл чарба ийримдери кандай иштөө керек. -Ф.: Кыргызмамбас, 1930. - 48 б.
Эгин жыюу жана колхоздоштуруу. - Ф.: Кыргызмамбас, 1934. - 39 б.
Биздин адабият. Толук эмес орто мектептердин 7-классы үчүн. Хрестоматия. - Ф.: Кыргызмамбас, 1943. - 432 б.
Кыргыз совет адабиятынын очерки. - Ф.: Кыргызмамбас, 1943. - 279 б. 
(М.Богданова. Б.Жакишев, Т.Саманчин менен бирге).

Орус тилинде:
Улуу патриот, укмуштуу Манас. – Ф.: Киргизгосиздат, 1943. - 80 б.

Категория:Маданият
Категория:Кыргыз маданияты
Жолочу Рысбаев

Жолочу Рысбаев — Кыргызстандык акын, сатирачы. Кыргыз Республикасынын маданиятына эмгек сиңирген ишмери (2019), Кыргыз Республикасынын эл акыны (2021).

Өмүр баяны 
Жолочу Рысбаев Түп районуна караштуу Жылуу-Булак айылында 1949-жылы 25-июнда туулган. 
1966-жылы Сан-Таш орто мектебин, 1967-жылы Кыргыз мамлекеттик университетинин филология факультетинин сырттан окуу бөлүмүндө окуу менен В.И.Ленин атындагы машина куруу заводунда жумушчу болуп иштеген.
1975-жылдан Кыргыз телерадиокомитетинин адабий драмалык бөлүмүндө редактор болуп иштеп, «Мыскыл жана тамаша», «Шибеге», «Кутмандуу болсун күнүңөр”, ”Бетке айткандын заары жок” аттуу көрсөтүүлөрдү даярдаган. Кийинчерээк башкы редактор болуп, 1991-жылдан чейин, Чүй облустук «Сарөзөн» телерадиокорпорациясында башкы редактор болуп иштеген.
1988-жылдан СССР Жазуучулар союзунун мүчөсү. 
Учурда Кыргыз улуттук радиосундагы жекшембилик “Кутмандуу болсун күнүңөр” радиожурналын даярдоо менен Чүй облустук телерадио компаниясында улук редакторлук кызматта эмгектенген. 30-апрель 2024-жылы каза болгон.
Китептери 

Кыргыз тилинде

Чырмоок: Тамсилдер. - Ф.: Кыргызстан. - 1982. -63 б.

Коңгуроо: Сатиралык ырлар, тамсилдер, пародиялар.  Ф.: Кыргызстан, 1988. - 70 б.
 
Ой, шумдук!: Ырлар, тамсилдер. - Ф.: Адабият, 1992. - 37 б. 

Ап-Чихи!-Чүчүңүз!: Сатиралык ырлар.  Б., 1999. - 134 б.

Мен Мидин эмесмин, Мидин деле мен эмес: Сатиралар, тамсилдер. -2006. - 286 б.
 
Ачуу-таттуу аралаш 2008.

Булактар 
 

Категория:Кыргыз адабияты
Категория:Адабият
Категория:Кыргыз акындары
Категория:Акындар
Категория:Сатирачылар
Категория:Инсандар
Рыскулов Рамис

Рыскулов Рамис (Аймаран) - акын, котормочу, сүрөтчү.

 Өмүр баяны 
Рамис Рыскулов Чүй облусунун Москва районунун Кызылтуу айылында 1934-жылы 9-сентябрда туулган.

1951-жылы Фрунзе педагогикалык окуу жайын бүтүрүп, Москва шаарындагы ВЛКСМ Борбордук Комитетине караштуу Борбордук Комсомол мектебине жөнөтүлөт. Бул мектептеги 2 жылдык окуудан кийин М. Горький атындагы Бүткүл Союздук адабият институтуна өтөт.

Эмгек жолун «Кыргызстан пионери» гезитинин редакциясында адабий кызматкер болуп иштөөдөн баштаган, кийин «Ленинчил жаш» гезитинин редакциясында, 1959–1960-жж. «Ала-Тоо» журналынын редакциясында эмгектенген.
 
Анын ырлары «Кыргызстан маданияты», «Эркинтoo» ж.б. гезит беттеринде жарыяланган. Акын ак ырды киргизүү менен кыргыз совет поэзиясын жаңырткан.
 
Биринчи ырлар жыйнагы “Жаз” 1959-жылы жарык көргөн.

Ал кыргыз тилине А. С. Пушкиндин, В. В. Маяковскийдин, Н. А. Некрасовдун, Л. Вознесенскийдин, X. Алимжандын ж. б. чыгармаларын которгон.

1986-жылы «Ырлар» жыйнагы А. Осмонов атындагы адабий сыйлыгына татыктуу болгон.
 
1959-жылдан ССРС Жазуучулар союзунун жана 1990-жылдан ССРС Сүрөтчүлөр союзунун мүчөсү.

1987-жылы ССРС Эл чарбасынын жетишкендиктеринин көргөзмөсүнүн лауреаты болгон.

Кыргызстан ЛКЖС Борбордук Комитетинин Ардак грамоталары менен сыйланган. 1995-жылы “Кыргыз Республикасынын маданиятына эмгек сиңирген ишмери”, 1996-жылы “Кыргыз Республикасынын Эл акыны” ардак наамдары берилген.

 Жарык көргөн китептери 
 
 Кыргыз тилинде 
 Жаз: Ырлар жана поэма. - Ф.: Кыргызмамбас, 1959. - 82 б.
 Ыр чыны: Ырлар. - Ф.: Кыргызстан, 1966. - 172 б.
 Күн майрам: Ырлар. - Ф.: Мектеп, 1967. - 64 б.
 Даңкан: Ырлар жана поэма. - Ф.: Кыргызстан, 1970. - 96 б.
 Шаттуу ырлар: Тандалмалар. - Ф.: Кыргызстан, 1973. - 100 б.
 Дилбар: Ырлар. - Ф.: Мектеп, 1975. - 101 б.
 Күлкү чачам: Ырлар жана поэма. - Ф.: Кыргызстан, 1977. - 123 б.
 Жаштык шаары: Ырлар. - Ф.: Кыргызстан, 1981. - 160 б.
 Эки жөжө: Ырлар. - Ф.: Мектеп, 1981. - 16 б.
 Ырлар. Ф.: Кыргызстан, 1984. - 224 б.
 Ай бөбөк: Ырлар. - Ф.: Мектеп, 1988. - 26 б.
 Ыр нөшөрү: Ырлар жана поэмалар. - Ф.: Мектеп, 1988.-128 б.
 “Рамис”. Ырлар жана поэмалар. Чыгармалар жыйнагы. I том. - Б.:Бийиктик, 2005. - 664 б.

 Орус тилинде 
 Звездный возраст. - М.: Сов. писатель, 1961. - 54 с. 
 Избранная лирика. - М: Мол. гвардия, 1965. - 32 с. 
 Поклон земле: Стихи. - М: Сов. писатель, 1968. - 128 с. 
 Радость: Стихи, поэма. - М: Сов. писатель, 1980. - 110 с. 
 Товарищ стих: Лирика. - Ф.: Кыргызстан, 1987. - 136 с. 
 Солнечный азарт: Стихотворения, поэмы.-Ф.: Адабият, 990. - 108 с.
 Стих и я: Стихотворения и поэмы. Рисунки автора. На кыргызском и русском языках.- Б.:Издательство КРСУ, 2007. - 157 с.

 Башка элдердин тилдеринде 
 Подражаю солнцу: Стихи. - Рига: Лиесма, 1969. - 63 с. - лат.

 Котормолору 
 Некрасов Н. А. Тандалган ырлар жана поэмалар. - Ф.: Кыргызмамбас, 1953. -95 б.
 Алимджан X. Зымырык. - Ф.: Кыргызокуупедмамбас, 1954. - 35 б.

Категория:Арип боюнча инсандар
Категория:Арип боюнча сүрөтчүлөр
Категория:Арип боюнча акындар
Рыскулов Сардарбек

Рыскулов Сардарбек (1920–1997) - жазуучу.

Сардарбек Рыскулов Кочкор районундагы Кошалыш айылында 1920-жылы туулган. 
1940-жылдын сентябрь айынан баштап республикалык «Ленинчил жаш» гезитинде адабий кызматкер болуп иштеген. 
1942-жылы 24-февралда Улуу Ата Мекендик согушка жөнөтүлүп, аскерден Минскидеги Аскер окуу жайында окуп, Гомель шаарын коргоого катышкан. 
Свердлов облусунда 1944-жылга чейин аскер кадрларын даярдап, денсоолугунун начардыгына байланыштуу 1943-жылы өз жерине кайтып келип Кочкор совхозунда директордун орун басары болуп иштеген.
 Кийин "Отузмининчи" башкармалардын катарында Кыргызстан Борбордук Комитетинин 1-секретары Искак Разаковдун 145-жолдомосу менен Куланак райондук даярдоо башкармалыгынын башчысы, Чолпон райондук гезитинин башчысы, Кочкор районун Комсомол айылында уч колхозду бириктирип (Кош-алыш,Ак-кудук, Кара-булун) башкарманын төрагасы болуп иштеген.

Чыгармачылык ишин 1940-жылдары «Ленинчил жаш» гезитинде иштеген мезгилде баштап, бир актылуу жана көп актылуу пьесалары, очерк, фельетондорду жазган. 
1971-жылы «Ала-Тоо» журналында «Кашка ат, карагер жорго» аттуу повести жарыяланган. «Биз эми түшүндүк» деген пьесасы жамааттык жыйнакта «Кыргызстан» басмасында жарык көргөн. Айрым очерк, аңгемелери үчүн республикалык масштабда сыйлыктарга татыктуу болгон.
1991-жылдан Кыргызстан, СССР Жазуучулар, союзунун мүчөсү болгон. 

 Жарык көргөн китептери 
 Кыргыз тилинде 
 Балбандар: Аңгемелер жыйнагы. - Ф.: Мектеп, 1970. - 47 б.
 Саяпкерлер: Повесттер, аңгемелер. - Ф.: Кыргызстан, 1981. - 136 б.
 Мүнүшкөрлөр: Повесттер, аңгемелер. - Ф.: Кыргызстан, 1986. - 149 б.
 Кара шумкар: Повесттер, аңгемелер. - Ф.: Адабият, 1991. - 34 б.
 Шамен: Повесть. - Б.: Турар, 1998. - 78 б.
 Төрөгелди баатыр: Баян.  Б.: Турар, 1999. – 74 б.
Категория:Кыргыз адабияты
Категория:Адабият
Категория:Кыргыз жазуучулары
Категория:Жазуучулар
Категория:Инсандар
саяпкерлер
Сариева Калбүбү

Сариева Калбүбү - акын.

Калбүбү Сариева 1951-жылы 9-январда Кара-кулжа районунун Күйөө-Таш айылында туулган.
1967–1971-жж. Кыргыз кыз-келиндер педагогикалык институтунун физика-математика факультетинде окуган.
1971–1973-жж. Кара-Кулжа районунун Терек, Кайың-Талаа орто мектепте-ринде мугалим, 
1973–1992-жж. «Мугалимдер газетасынын» редакциясында адабий кызматкер, кабарчы, 
1992–1993-жж. «Адам жана табият» журналынын редакциясында, «Кыргыз руху» гезитинде комментатор, 
1993-жылдан Улуттук Илимдер академиясынын философия жана укук институтунда улук илимий кызматкер болуп илимий иликтөө тармагына өтөт. 
Биринчи ыры 1964-жылы «Кыргызстан пионери» гезитинде жарыяланган. Чыгармалары мезгилдүү басма сөздөрдө жана «Байчечекей», «Темир канат», «Жалын» альманахтарында жарык көрүп келген. Поэтикалык жыйнактардын, илимий монографиянын автору.
«Студенттик жаз – 69», «Студенттик жаз – 71» жаш акындардын фестивалдарында катышып, I даражадагы диплом менен сыйланган. 
1982-жылы Львов шаарында өткөн Жаш акындардын бүткүл союздук фестивалынын катышуучусу. 
1978-жылдан СССР Журналисттер союзунун, 1993-жылдан Кыргызстан Жазуучулар союзунун мүчөсү.
1982-жылы «Эл агартуунун отличниги», 1999-жылы Кыргыз Республикасынын Жаштар сыйлыгынын дипломанты болгон, 2002-жылы философия илимдеринин кандидаты даражасын алган.

2015-жылы диссертация коргоп, философия илимдеринин доктору даражасын алган.

ЖАРЫК КӨРГӨН КИТЕПТЕРИ 

Кыргыз тилинде

Шоокум: Ырлар. – Ф.: Мектеп, 1977. – 32 б.
 
Жаштык учкуну: Ырлар. – Ф.: Кыргызстан, 1982. – 52 б. 

Чек ара. – Ф.: Адабият, 1989. – 48 б.

Асмансыз жылдар: Ырлар. – Б.: 1998. – 80 б.

Аалам тепкичтери, же өткөөл өмүр трактаты. – Б.: Бийиктик, 2005.

Модель жана тааным: Монография. – Б.: Айат, 2005. – 134 б.

К.Сариева.Тоо философиясы.Монография.-Бишкек: Улуу Тоолор, 2014.-296 б.

Категория:Кыргыз адабияты
Категория:Адабият
Категория:Кыргыз акындары
Категория:Акындар
Категория:Инсандар
Байдылда Сарногоев

Байдылда Сарногоев (1932–2004) — акын. Талас районуна караштуу Буденовка айылында 1932-жылы туулган. 1951-жылы Фрунзе шаарындагы №5 орто мектепти, 1956-жылы Москва шаарында М.Горький атындагы Адабият институтун бүтүргөн. Анын аялы aны 1928-жылы туулган дейт. 

 Эмгек жолу
1956-жылда «Ала-Тоо» журналынын редакциясында бөлүм башчы, 1959–1973-жж. Кыргызстан Жазуучулар союзунун башкармалыгында адабий кеңешчи болуп иштеген.

Биринчи поэтикалык жыйнагы «Шумкар», 1952-жылы жарык көргөн. Акындын көп ырларына музыка жазылган. Б.Сарногоевдин чыгармалары орус тилинде да басылган. 

 Жетишкендиктери 
1986-жылы «Ашуудан берген отчетум» аттуу поэтикалык жыйнагы Кыргызстан жазуучулар Союзунун А.Осмонов атындагы адабий сыйлыгына татыктуу болгон.

1996-жылы казак жана кыргыз элдеринин салттарын бекемдөөгө кошкон салымы үчүн Б.Сарногоевге Казакстан Республикасынын эл аралык «Алтын көпүрө» («Золотой мост») сыйлыгы ыйгарылып, 2000-жылы «Байдылда» аттуу жыйнагы Кыргыз Республикасынын Токтогул атындагы Мамлекеттик сыйлыгына татыган.

1951-жылдан СССР жазуучулар союзунун мүчөсү болгон. 1991-жылы “Кыргыз Республикасынын Эл акыны» ардактуу наамы берилген.

«Эмгектеги артыкчылыгы үчүн», В.И.Лениндин туулган күнүнүн 100 жылдык урматына, «Каарман эмгеги үчүн» медалы, Кыргыз ССРинин Жогорку Советинин Ардак грамотасы, 2002-жылы «I даражадагы Манас» ордени менен сыйланган.

 Жарык көргөн китептери
 Кыргыз тилинде 
 Шумкар: Ырлар жыйнагы. – Ф.: Кыргызмамбас, 1952. – 87 б.
 Досторума: Ырлар. – Ф.: Кыргызмамбас, 1955. – 152 б.
 Бала мерген: Ырлар жана поэмалар. – Ф.: Кыргызокуупедмамбас, 1956. – 42 б.
 Баяс: Ыр менен жазылган повесть. – Ф.: Кыргызмамбас, 1956. – 123 б.
 Жокен. – Ф.: Кыргызокуупедмамбас, 1958. – 16 б.
 Ак калпак: Ырлар жана поэмалар. – Ф.: Кыргызмамбас, 1961. – 188 б.
 Тоолор жана тоолуктар: Ырлар, поэмалар. – Ф.: Кыргызстан, 1966 – 179 б.
 Үзүлбөгөн үмүттөр: Ырлар жана поэмалар. – Ф.: Мектеп, 1968. – 124 б.
 Сүйлөшүү: Ырлар, поэмалар, термелер. – Ф.: Кыргызстан, 1970. – 167 б.
 Менин батпас күнүм: Ырлар, поэмалар, котормолор. – Ф.: Мектеп, 1972. – 142 б.
 Тандалган чыгармалар: Ырлар менен поэмалар. – Ф.: Кыргызстан, 1973. – 316 б.
 Тандалган чыгармалар: Ырлар менен поэмалар. – Ф.: Кыргызстан, 1974. – 314 б.
 Ашуудан берген отчетум: Ырлар жана поэмалар. – Ф.: Кыргызстан, 1982. – 240 б.
 Таалай өлбөйт: Поэмалар, ырлар. – Ф.: Мектеп, 1982. – 124 б.
 Ашуудан берген отчетум: Ырлар жана поэмалар. – Ф.: Кыргызстан, 1984. – 239 б.; 1984. – 300 б.; 1989.

 Орус тилинде 
 Баяс: Стихи и поэма. – Ф.: Киргизгосиздат, 1958. – 142 с. 
 Горячее озеро: Стихи. – М.: Мол. гвардия, 1958. – 149 с. 
 Гнездо сокола: Стихи, поэма. – М.: Советский писатель, 1987 – 107 с. 
 Эхо в зрачках: Стихи, поэмы – Ф.: Кыргызстан, 1988. – 164 с. 

 Интернеттеги шилтемелер 
 "Байдылда" ырлар жыйнагы 

Категория:Кыргыз адабияты
Категория:Кыргыз медиасы
Категория:Кыргыз тарыхы
Категория:Кыргыз акындары‏‎
Категория:Талас району
Категория:Туулгандар 1932-жылы
Категория:Өлгөндөр 2004-жылы
Сартов Беганас

Беганас Сартов (1945–1978) - кыргыздын фантаст жазуучусу.

 Кыскача өмүр баяны 
Акын, жазуучу-фантаст Беганас Сартов Москва районундагы Чичерин айылында 1945-жылы 15-августта туулган. 

1952-жылы Кыргыз мамлекеттик университетинин филология факультетин бүтүргөн.
Эмгек жолун Кыргыз сыналгысында (телевидениесинде) жардамчы режиссер болуп баштаган, кийин «Кыргызстан маданияты», «Ленинчил жаш» гезиттеринде кабарчы, «Мектеп», «Кыргызстан» басмаларында кызматкер болуп иштеген. Өзү иштеп жүргөндө «Жылдыздар балладасы» деген чакан китепчеси 1971-жылы жарык көргөн. 

«Too жылдызы» адабий ийримин жетектеген.

Б. Сартовдун негизги чыгармачылыгы фантастика болгон. 
Ыр, пьеса, интермедия жазган. 

Өмүрүнүн акыркы күндөрүндө «Мектеп» басмасынан Жумгалга ишсапары учурунда боору ооруп, каза тапкан.

 Кыргыз тилинде 
 Жылдыздар балладасы: Илимий фантаст. повесть. – Ф.: Кыргызстан, 1971. – 20 б.
 Ааламда адашкандар: Фантаст. повесть ж-а аңгемелер. – Ф.: Кыргызстан, 1974. – 147 б.
 Маанай: Ырлар. – Ф.: Кыргызстан, 1976. – 111 б.
 Мамыры гүлдөгөн маалда: Фантастика, повесть ж-а аңгемелер. – Ф.: Мектеп, 1978. – 160 б.
 Эридиана: Фантаст. повесттер, аңгемелер. – Ф.: Кыргызстан, 1981. – 348 б.
 Сары азезил: Сатиралык ырлар, аңгемелер, интермедиялар. – Ф.: Мектеп, 1987. – 123 б.
 Эридиана: Фантаст. повесттер, аңгемелер, ырлар. – Б.: 1995. – 407 б.

 Котормолор 
 Жер жүзүндө жанат Ленин жылдызы: Дүйнө акындарынын ырлары. – Ф.: Кыргызстан, 1977.– 211 б.

 Интернеттеги шилтемелер 
 http://www.azattyk.kg/content/kyrgyzstan_culture/24787969.html 

Категория:Туулгандар 1945-жылы
Категория:Өлгөндөр 1978-жылы
Категория:Кыргыз жазуучулары
Категория:Фантасттар
Категория:Таажы-2012
Сексенбаев Бакай

Сексенбаев Бакай - жазуучу, котормочу.

Бакай Сексенбаев Чүй районуна караштуу Бурана айылында 1932-жылы 20-августа туулган.
1949-жылы орто мектепти, 
1962-жылы КМУнун филология факультетин бүтүргөн.
Эмгек жолун 1949-жылы Чүй райондук «Шамси» совхозундагы жети жылдык мектепте мугалим болуп иштөө менен баштаган. 
1954–1957-жж. Советтик Армиянын катарында кызмат өтөгөн. 
1962–1967-жж. «Советтик Кыргызстан» гезитинин редакциясында адабий кызматкер, 
1971–1981-жылдары «Кыргызстан» басмасында бөлүм башчы, 
1981-жылдан Кыргызстан КП БКнын алдындагы Партиянын тарыхы институтунун башкы редакциясында жооптуу катчы болуп иштеген.

Биринчи «Чындык жана легенда» аттуу очерктер жыйнагы 1970-жылы жарык көргөн. Бир катар очерктер, повесттер жана аңгемелер жыйнактарынын автору. Жазуучунун чыгармачылыгындагы маанилүү орунду көркөм котормо ээлейт. Ал тарабынан С.Залыгиндин «Соленая пядь», А.Чаковскийдин «Победа» романдары, В.Лацистин «Земля и море», С.Шакибаевдин «Падение большого Туркестана» повесттери ж.б. кыргыз тилине которулган.
1980-жылдан СССР Жазуучулар союзунун мүчөсү.
Кыргыз ССР Жогорку Советинин грамотасы менен сыйланган.

ЖАРЫК КӨРГӨН КИТЕПТЕРИ

Кыргыз тилинде

Чындык жана легенда: Очерктер. – Ф.: Кыргызстан, 1970. – 120 б. 

Көңүлдөгү жаз: Аңгемелер жана очерктер. – Ф.: Мектеп, 1972. – 132 б.
 
Жол бийиктеп барат: Повесть. – Ф.: Кыргызстан, 1972. – 90 б.

Кайтып келүү: Повесть, аңгемелер, очерктер. – Ф.: Мектеп, 1976. – 158 б. 

Сезим учкундары: Повесть жана аңгемелер. – Ф.: Мектеп, 1979. – 172 б.
 
Ачык сыр: Повесть: аңгемелер, очерктер. – Ф.: Кыргызстан, 1983. – 240 б. 

Август кечтери: Повесть жана аңгемелер. – Ф.: Адабият, 1990. – 197 б.

Категория:Кыргыз адабияты
Категория:Адабият
Категория:Жазуучулар
Категория:Кыргыз жазуучулары
Категория:Инсандар
Таштемиров Усман

Таштемиров Усман - акын.

Усман Таштемиров Араван районундагы Чоң-Абад айылында 1940-жылы 30-январда туулган. 
1972-жылы Ташкент мамлекеттик университетинин журналистика бөлүмүн сырттан окуп бүтүргөн. 
Эмгек жолун 1958-жылдан Мичурин атындагы мектеп-интернатта көркөм жетекчи болуп иштөөдөн баштаган. 
1959-жылы Ош мамлекеттик педагогикалык институтуна кирип, 
1962-жылы аскерге кеткен. 
1962-жылы райондор аралык «Гүлбара байраги» гезитинде кабарчы, 
1967–1970-жж. облустук «Ленин йули» гезитинде адабий кызматкер, 
1971–1975-жж. «Өзбекстан кишлок хужалиги», «Гулистон» журналдарында эмгектенген. 
1976–1982-жж. «Ленин йули» гезитинде, 
1983–1984-жж. Бабур атындагы Өзбек музыкалык драма театрында бөлүм башчы,
1985–1987-жж. сүрөтчү, 
1987–1993-жж. «Ош садоси» гезитинде адабий кызматкер, жооптуу катчынын орунбасары, 
1996-жылдан Араван райондук «Дуслик» гезитинин жооптуу катчысы,
1997-жылдан менчик адабий көркөм «Илхом» гезитинин ээси жана башкы редактору болуп иштеп келе жатат.

Усман Таштемировдун алгачкы чыгармасы 1958-жылы өзбек тилиндеги «Киргизстан хакикати» гезитинде басылып, андан бери чыгармалары өзбек жана кыргыз тилдеринде Кыргызстандын жана Өзбекстандын гезит-журналдарына, альманахтарына жарыяланып келген. Ал көптөгөн акын-дардын ырларын кыргызчадан өзбекчеге которгон. 
1987-жылдан Журналисттер союзунун, ошол эле жылдан Кыргызстан Жазуучулар союзунун мүчөсү. 
У.Таштемиров 1965-жылы «Жеңиштин 20 жылдыгы» медалы менен сыйланган.

ЖАРЫК КӨРГӨН КИТЕПТЕРИ 

Кыргыз тилинде

Көрүндүк: Ырлар. – Б., 1988. – 160 б.

Өзбек тилинде

Океандан соккон жел: Ырлар. – Ташкент, 1969. – 92 б.
 
Аяз атанын каалоолору: Ырлар жана поэмалар. – Ташкент, 1976. – 42 б.

Эртеңкиге жол: Аңгемелер. – Ташкент, 1976. – 178 б. 

Чыгыштан кат: Ырлар, поэма. – Ташкент, 1977. – 60 б.
 
Сени сагындым: Ырлар, поэма. – Ташкент, 1982. – 68 б.
 
Автобиография: Ырлар. – Ташкент, 1987.

Категория:Кыргыз адабияты
Категория:Адабият
Категория:Кыргыз акындары
Категория:Акындар
Категория:Инсандар
Токтогулов, Эрменбек

Эрменбек Токтогулов (Талас районундагы Үч Эмчек айылында 1935-жылы 20-майда туулган) - драматург, режиссер, акын.
1955-жылы Ташкенттеги А.Островский атындагы көркөм-театралдык институтун бүткөн, СССР эл артисттери Игорь Ильинский жана Евгений Симоновдун жетекчилиги астында СССР Кичи Академиялык театрында эки жылдык режиссердук стажировкадан өткөн.
1955–1963-жж. Жалал-Абад жана Пржевальск драма театрларында режиссер,
1963–1971-жж. Нарын музыкалык-драма театрында режиссер жана башкы режиссер, Кыргыз радиоуктуруусунда башкы режиссер,
1983-жж. «Кыргызстан» басмасында искусство адабияты боюнча редакциясынын башчысы болуп иштеген. Кийин Б.Бейшеналиева атындагы Кыргыз мамлекеттик искусство институтунун режиссура кафедрасынын доценти болгон.
Э.Токтогуловдун «Нарындын жээгинде», «Замандаштар», «Кошуна-лар», «Ачылуу баллада», «Фрунзенин оттору», «Ай сонатасы», «Тилекмат-тын жоруктары», «Эне жүрөгү» ж.б. пьесаларды жазып, алар профессио-налдык жана элдик театрларда коюлган. Ал «Ай сонатасы», «Пьесалар» өңдүү драмалык чыгармалардан турган китептердин автору.
Э.Токтогулов коомчулугубузга акын-сатирик катары да кеңири тааны-мал. Анын көп ырларына обондор жаралган.
Өзүнүн көп жылдык режиссердук ишмердигинде Э.Токтогулов жети-миштен ашык оюндарды коюуга жетишкен. Ч.Айтматовдун «Бетме бет», К.Жантөшевдун «Курманбек», Т.Абдымомуновдун «Атабектин кызы», Р.Шүкүрбековдун «Менин айлым», Б.Жакиевдин «Атанын тагдыры», Н.Гогольдун «Никелешүү», В.Шекспирдин «Виндзор сойкулары», A.Островскийдин «Добул» ж.б. спектаклдери үчүн, Э. Токтогуловго өкмөт тарабынан «Кыргыз Республикасынын искусствосуна эмгек сиңирген иш-мер» деген ардактуу наам ыйгарылган. 
Э.Токтогулов 1983-жылдан СССР Жазуучулар союзунун, 1973-жылдан СССР Журналисттер союзунун жана Кыргыз Республикасынын Театр иш-мерлер союзунун мүчөсү.

ПЬЕСАЛАР

Ай сонатасы: Пьесалар. – Ф.: Кыргызстан, 1978. – 204 б. 

Пьесалар. – Ф.: Кыргызстан, 1985. – 184 б.